Δημήτρης Μυράτ

Ο Δημήτρης Μυράτ (Αθήνα ή Μπογιάτι Αττικής, 5 Δεκεμβρίου 1908 - Αθήνα, 10 Ιανουαρίου 1991) ήταν Έλληνας ηθοποιός, σκηνοθέτης, θιασάρχης και θεωρητικός του θεάτρου, γιος του Μήτσου Μυράτ και της Χρυσούλας Κοτοπούλη (αδελφής της Μαρίκας).

 Βιογραφία 
Γεννήθηκε στην Αθήνα (κατά άλλους στο Μπογιάτι, τη σημερινή Άνοιξη Αττικής) στις 5 Δεκεμβρίου του 1908. Σπούδασε φιλολογία στο Βερολίνο και θέατρο στη δραματική σχολή του μεγάλου Αυστριακού σκηνοθέτη Μαξ Ράινχαρτ, και στη Φιλοσοφική Σχολή του Πανεπιστημίου Αθηνών.

 Θέατρο 
Πρωτοεμφανίστηκε στη σκηνή το 1931 στο θίασο της Κοτοπούλη, όπου και παρέμεινε ως το 1947. Από το 1947 μέχρι το 1950 ήταν πρωταγωνιστής του Εθνικού Θεάτρου, από το 1951 μέχρι το 1956 καλλιτεχνικός διευθυντής στο Θέατρο Κοτοπούλη - ΡΕΞ, ενώ από το 1957 διηύθυνε δικό του θίασο.

Για μια ενδιάμεση τριετία (1947-1950) έπαιξε στο Εθνικό Θέατρο («Συρανό ντε Μπερζεράκ», «Το ημέρωμα της στρίγγλας», «Ορέστεια») όπου και ερμήνευσε τον Ορέστη με Κλυταιμνήστρα την Κοτοπούλη και σκηνοθέτη τον Δημήτρη Ροντήρη, το 1949. Στο ΡΕΞ ο Μυράτ σκηνοθέτησε και πρωταγωνίστησε στην «Άννα των χιλίων ημερών» (με τη Μελίνα Μερκούρη), στον «Κορυδαλλό» του Ζαν Ανούιγ, στο «Η βασίλισσα και οι επαναστάτες» του Ούγκο Μπέττι, στο «Ρέκβιεμ για μια μοναχή» του Γουίλιαμ Φώκνερ, στη «Λυσσασμένη γάτα» του Τένεσι Ουίλιαμς, στον «Μάκβεθ» του Σαίξπηρ.

Συνεργάστηκε με πολύ σημαντικούς πρωταγωνιστές (Άννα Συνοδινού, Ντίνος Ηλιόπουλος, Βασίλης Διαμαντόπουλος, Μάνος Κατράκης, Χρήστος Τσαγανέας), ενώ το 1957 ίδρυσε, μαζί με τη σύζυγό του Βούλα Ζουμπουλάκη, προσωπικό θίασο και στεγάστηκαν (ως τον θάνατό του) στο Θέατρο ΑΘΗΝΩΝ της οδού Βουκουρεστίου. Εκεί ανέβασε και έπαιξε Πιραντέλλο («Απόψε αυτοσχεδιάζουμε», «Να ντύσουμε τους γυμνούς»), Μπρεχτ («Αγία Ιωάννα των σφαγείων»), έργα του Σόμερσετ Μομ, της Δάφνης ντι Μωριέ, την «Εκάβη» του Ευριπίδη και την «Αντιγόνη» του Σοφοκλή και πολλά άλλα. Για πάρα πολλά χρόνια διετέλεσε καθηγητής στη Δραματική Σχολή του Εθνικού Θεάτρου και διευθυντής του Ωδείου Αθηνών.

 Πολιτική 
Υπήρξε γραμματέας του ΕΑΜ Θεάτρου και την περίοδο της απελευθέρωσης της Αθήνας φιλοξενούσε στο σπίτι την Ελένη Παπαδάκη. Ωστόσο, ήταν σφοδρός αντικομμουνιστής. Σε απογευματινή αθηναϊκή εφημερίδα στα τέλη του 1965 δήλωνε: "Κοσμοθεωρητικά με απωθεί όσο δε λέγεται η μαρξιστική φιλοσοφία. Ασφυκτιώ με τη σκέψη πως κάποια μέρα μπορεί να επιβληθεί ο κομμουνισμός, όσο βρίσκομαι στη ζωή." Εντούτοις, στην ίδια συνέντευξη επικροτούσε τη Δημοκρατική Νεολαία Λαμπράκη, συγκρίνοντάς την με τη στάση ζωής άλλων νέων, λέγοντας; "Αλλά δεν μπορώ να σας αποκρύψω το θαυμασμό μου για τους νέους, που πιστεύουν στο διαλεκτικό ματεριαλισμό. Πιστεύουν σε κάτι, παλεύουν για κάτι. Αυτό φανερώνει πως έχουν πάρει τη ζωή στα σοβαρά. Είναι ζωντανοί. Οι άλλοι που κυλιούνται στα ποικιλώνυμα κλαμπς και παριστάνουν πότε τους άντρες και πότε τις γυναίκες κατά την περίσταση κι όχι κατά το πάθος μού φαίνονται περιφερόμενα φαντάσματα...". Και συνέχιζε: "Τι απέμεινε γερό, για να τραβήξει τους νέους; Οι Λαμπράκηδες! Έτσι είναι. Εγώ, τουλάχιστον, αντικομμουνιστής, μέχρι μυελού οστέων, τους χειροκροτώ μέσα από την καρδιά μου".

 Συγγραφικό έργο 
Ο Δημήτρης Μυράτ υπήρξε πολύ σημαντικός πνευματικός άνθρωπος, λόγιος, με βαθύτατη κουλτούρα και γλωσσική παιδεία, γνώστης της λατινικής γλώσσας και παρουσιάζει πλούσιο συγγραφικό έργο:

 Ξεφυλλίζοντας τα αρχαία κείμενα (1970)
 Ο καλός άνθρωπος του Άουγκσμπουργκ (1970)
 Αγωγή του λόγου (1979)
 Κριτική βιογραφία για το έργο του Μπέρτολτ Μπρεχτ, ενώ μετέφρασε ακόμη το «Μικρό Όργανο για το θέατρο», σημαντικό θεωρητικό κείμενο του Γερμανού αυτού δραματουργού.

Τέλος, μετέφρασε πολλά από τα έργα που σκηνοθέτησε και πρωταγωνίστησε.

 Θάνατος 
Πέθανε στις 10 Ιανουαρίου 1991, σε ηλικία 82 ετών. Ενταφιάστηκε σε οικογενειακό τάφο στο Πρώτο Νεκροταφείο Αθηνών.

 Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες ο Μυράτ συμμετείχε ως ηθοποιός.

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1937/1938 Κάντιντα Ευγένιος Μάρτσμπανκς Θίασος Κοτοπούλη Θέατρο Rex Γιαννούλης Σαραντίδης Ελληνική Θεατρική Περίοδος 1937/1938 Όλα θ' αλλάξουν Χρήστος Θίασος Κοτοπούλη Θέατρο Rex Γιαννούλης Σαραντίδης Ελληνική Θεατρική Περίοδος 1951/1952 Ο Κατσαντώνης Κατσαντώνης Θίασος Κοτοπούλη Θέατρο Rex Δημήτρης Μυράτ Ελληνική Θεατρική Περίοδος 1952/1953 Ερωτική τραγωδία Στέφεν Μπάρλοου Θίασος Κοτοπούλη Θέατρο Rex Δημήτρης Μυράτ Ελληνική Θεατρική Περίοδος 1952/1953 Μονομαχία γυναικών Βαρώνος ντε Μονρισάρ Θίασος Κοτοπούλη Θέατρο Rex Δημήτρης Μυράτ Ελληνική Θεατρική Περίοδος 1954/1955 Μάκβεθ Μάκβεθ Θίασος Δημήτρη Μυράτ Θέατρο Rex Δημήτρης Μυράτ Ελληνική Θεατρική Περίοδος 1956/1957 Οθέλλος Ιάγος Θίασος Δημήτρη Μυράτ Θέατρο Rex Δημήτρης Μυράτ Ελληνική Θεατρική Περίοδος 1958/1959 Το κράτος του θεού Αλφόνσο Φερνάντεζ Θίασος Δημήτρη Μυράτ Θέατρο Διάνα Δημήτρης Μυράτ Ελληνική Θεατρική Περίοδος 1959/1960 Υπόθεσις Ντρέυφους Αλφρέδος Ντρέυφους Θίασος Δημήτρη Μυράτ Θέατρο Διάνα Δημήτρης Μυράτ Ελληνική Θεατρική Περίοδος 1961/1962 Απόψε αυτοσχεδιάζουμε Σκηνοθέτης Θίασος Δημήτρη Μυράτ Θέατρο Αθηνών Δημήτρης Μυράτ Ελληνική Θεατρική Περίοδος 1964/1965 Καληνύχτα έρωτα Χάρης Μαργέλης Θίασος Δημήτρη Μυράτ Θέατρο Αθηνών Δημήτρης Μυράτ Ελληνική Θεατρική Περίοδος 1967/1968 Το βαλς των ταυρομάχων Στρατηγός Θίασος Δημήτρη Μυράτ Θέατρο Αθηνών Δημήτρης Μυράτ Ελληνική Θεατρική Περίοδος 1968/1969Ελληνική Θεατρική Περίοδος 1969/1970 Απαγορευμένο τετράδιο Μικέλε Κοσάτι Θίασος Δημήτρη Μυράτ - Βούλας Ζουμπουλάκη Θέατρο Αθηνών Δημήτρης Μυράτ Ελληνική Θεατρική Περίοδος 1971/1972 Φόνος στο ιερό παλάτι Ιωάννης Τσιμισκής Θίασος Δημήτρη Μυράτ - Βούλας Ζουμπουλάκη Θέατρο Αθηνών Δημήτρης Μυράτ Ελληνική Θεατρική Περίοδος 1976/1977 Χείμαρρος Πέτερ Ντορν Θίασος Δημήτρη Μυράτ - Βούλας Ζουμπουλάκη Θέατρο Αθηνών Δημήτρης Μυράτ Ελληνική Θεατρική Περίοδος 1978/1979 Φαύστα Κωνσταντίνος Θίασος Δημήτρη Μυράτ - Βούλας Ζουμπουλάκη Θέατρο Αθηνών Δημήτρης Μυράτ Ελληνική Θεατρική Περίοδος 1983/1984 Να ντύσουμε τους γυμνούς Λουντοβίκο Νότα Θίασος Δημήτρη Μυράτ - Βούλας Ζουμπουλάκη Θέατρο Αθηνών Δημήτρης Μυράτ

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Φιλμογραφία 
+ΈτοςΤίτλοςΡόλοςΠαρ.1933Ο κακός δρόμοςΝιόνιος1943Το δρομάκι του παραδείσου1945Η βίλα με τα νούφαρακύριος Κανδής1947ΜαρίναΔημήτρης1955Η κάλπικη λίρααφηγητής (φωνή)1956Δολάρια και όνειραΠίτερ Σπάιρους1957Η μοίρα γράφει την ιστορίαΚώστας Μπότης1958Το μυστικό της κατηγορούμενηςεισαγγελέας1959Αμαρυλλίς (Το κορίτσι της αγάπης)Νίκος ΒεργήςΤαξίδι με τον έρωταΔημήτρης1960Είμαι αθώοςλοχαγός Αλφρέδος ΝτρέιφουςΟ δολοφόνος αγαπούσε πολύΑλέξης Καράτος 1961Το παιδί και το χρυσόμαλλο δέρας (Tintin et le mystère de la toison d'or)Αντόν ΚαραμπίνΤο παιδί του δρόμουκαθηγητής Βαρδής1962Η Αθήνα τη νύχταο ίδιος1963Ο τρίτος δρόμοςΝίκος Αστέρης1964Προδοσίαδρ Χάινριχ Στόκμαν 1965Λολίτες της ΑθήναςΚώστας Ζανίτος  1966Μια σφαίρα στην καρδιά (Une balle au coeur)πατήρ ΖίγκφριντΟι ένοχοιπατήρ Ιερόθεος1967Ο πουλημένος άνθρωποςκύριος Ζαπαντής1968Ραντεβού με μια άγνωστησύζυγος Χριστίνας1969Θέλω πίσω το παιδί μουεισαγγελέαςΤο νυφοπάζαροΚυριαζής, πατέρας Νόρας1970Δεν υπάρχουν λιποτάκτες (Μεγάλες προσδοκίες)1974Η δίκη των δικαστώνΙωάννης Καποδίστριας1980Ελευθέριος Βενιζέλος: 1910-1927Γεώργιος Α΄ της Ελλάδας

 Παραπομπές 

 Πηγές 
 Who's Who 1979 σ.463.
 Εξωτερικοί σύνδεσμοι  


Κατηγορία:Μέλη του ΕΑΜ
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες μεταφραστές
Κατηγορία:Έλληνες σκηνοθέτες θεάτρου